
Η αλυσίδα αλληλεγγύης της Κοινο_Τοπίας στηρίζει τις πληγείσες

από την πρόσφατη κακοκαιρία ‘‘daniel’’ περιοχές
Η Εταιρεία Κοινωνικής Δράσης και Πολιτισμού Κοινο_Τοπία koinotopia.gr θέλοντας να συμβάλει στο μέτρο των δυνατοτήτων της στην προσπάθεια υποστήριξης των πληγέντων από την κακοκαιρία ‘‘daniel’’, τη χειρότερη φυσική καταστροφή των τελευταίων πολλών χρόνων, ανέλαβε πρωτοβουλία για συγκέντρωση βοήθειας βάζοντας και η ίδια το ποσό των 1.000€ από το ταμείο της.
Η βοήθεια θα προωθηθεί στους πληγέντες σε συνεργασία με Ερυθρό Σταυρό, Δήμους και τοπικούς φορείς. Η συγκέντρωση υλικού ξεκινά άμεσα και γι αυτό όσοι φίλοι μπορούν να συνδράμουν παρακαλούνται να φέρουν τα παρακάτω αναλώσιμα συσκευασμένα και με μακρά διάρκεια λήξης στον πολυχώρο της Κοινο_Τοπίας. Λάδι, γάλα εβαπορέ, καφέ, όσπρια, ρύζι, δημητριακά, ξηροί καρποί, παξιμάδια, κονσέρβες (παντός τύπου) καθώς και είδη ατομικής υγιεινής και προστασίας αφρόλουτρα, σαμπουάν, σαπούνια, αντισηπτικά, μάσκες, οδοντόπαστες-οδοντόκρεμες, είδη ξυρίσματος, σερβιέτες. 
Παρά το ότι η αποστολή των ειδών θα γίνει δωρεάν θα ήταν πρακτικότερο η βοήθεια να έχει οικονομικό χαρακτήρα και τα είδη να αγοραστούν στις πληγείσες περιοχές α) σε οικονομικότερες τιμές λόγω ποσότητας με τα χρήματα που θα έχουν μαζευτεί και β) γιατί έτσι τονώνεται η τοπική αγορά η οποία σε αυτές τις περιπτώσεις έχει καταρρεύσει.

Γι αυτό προτείνουμε σε όσους φίλους θέλουν να δώσουν μια δωρεά στο σύλλογο για το συγκεκριμένο σκοπό (υπάρχει κωδικός) και γι αυτούς που δε μπορούν να έρθουν στον πολυχώρο λόγω χρόνου, παρέχουμε τη δυνατότητα κατάθεσης σε λογαριασμό σε όλες τις συστημικές τράπεζες.    
Γνωρίζοντας το υψηλό αίσθημα κοινωνικής αλληλεγγύης και την ευαισθητοποίηση των μελών και φίλων του συλλόγου σας καλούμε σε μια αλυσίδα ανθρωπιάς για τη συγκέντρωση χρημάτων αλλά και υλικών αγαθών ώστε να βοηθήσουμε συμπολίτες μας – νοικοκυραίους που βρέθηκαν από τη μια στιγμή στην άλλη μετέωροι.

Με τα χρήματα και τα υλικά αγαθά που θα μαζευτούν δεσμευόμαστε όπως και παλιότερα να βοηθήσουμε σε συνεργασία με τους αντίστοιχους φορείς άμεσα και μετά από προσεκτικό έλεγχο όπου υπάρχει η μεγαλύτερη ανάγκη.


Για όσους θα ήθελαν να συμμετάσχουν στην προσπάθεια δίνοντας κάποια δωρεά ή θα ήθελαν περισσότερες πληροφορίες-διευκρινήσεις μπορούν να απευθυνθούν στο 2610.622250 τις ώρες λειτουργίας γραμματείας (Δευτέρα, Τρίτη, Τετάρτη 11πμ-2μμ και Πέμπτη, Παρασκευή 7-9μμ), Καραϊσκάκη 153, ισόγειο, στο 2610.277171 τις υπόλοιπες ώρες, και στο info@koinotopia.gr
Πληροφορίες για δημοσιογράφους: 2610.277171 Ανδρέας Σπηλιώτης
